32004D0390
L 120/49
JURNALUL OFÍCIAL AL UNIUNII EUROPENE
DECIZIA COMISIEI
din 23 aprilie 2004
care permite prelungirea de către statele membre a autorizațiilor provizorii acordate pentru noua substanță activă acetamipridă
[notificată cu numărul C(2004) 1479]
(Text cu relevanță pentru SEE)
(2004/390/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 91/414/CEE a Consiliului din 15 iulie 1991 privind introducerea pe piață a produselor fitosanitare (1) și, în special, al patrulea paragraf din articolul 8 alineatul (1),
întrucât:
(1)
În conformitate cu articolul 6 alineatul (2) din Directiva 91/414/CE, în octombrie 1999 Grecia a primit o cerere din partea Nisso Chemical Europe GmbH de includere a substanței active acetamipridă (denumirea anterioară: Exp 60707B) în Anexa I la Directiva 91/414/CEE. Decizia 2000/390/CE (2) a confirmat că dosarul este complet și că se poate considera că acesta îndeplinește, în principiu, cerințele de furnizare a datelor și informațiilor prevăzute în Anexa II și Anexa III la prezenta directivă.
(2)
Confirmarea completării dosarului a fost necesară pentru a se permite examinarea detaliată a acestuia și pentru ca statele membre să aibă posibilitatea de a acorda autorizații provizorii pentru perioade de cel mult trei ani, pentru produsele fitosanitare care conțin acetamipridă, cu respectarea, în același timp, a condițiilor prevăzute la articolul 8 alineatul (1) din Directiva 91/414/CEE și, în special, a condiției referitoare la evaluarea detaliată a substanței active și a produsului fitosanitar, în lumina cerințelor prevăzute de directivă.
(3)
Efectele acetamipridei asupra sănătății umane și a mediului au fost evaluate în conformitate cu dispozițiile articolului 6 alineatele (2) și (4) din Directiva 91/414/CEE, în ceea ce privește utilizările propuse de solicitant. Statul membru raportor a prezentat Comisiei proiectul de raport de evaluare la data de 21 martie 2001.
(4)
Examinarea dosarului continuă și în prezent după prezentarea proiectelor rapoartelor de evaluare de către statul membru raportor, iar evaluarea nu va putea fi finalizată în termenul prevăzut de Directiva 91/414/CEE a Consiliului.
(5)
Deoarece în urma evaluării nu s-au descoperit, până în prezent, motive de îngrijorare imediată, statele membre ar trebui să aibă posibilitatea de a prelungi autorizațiile provizorii acordate produselor fitofarmaceutice care conțin acetamipridă pentru o perioadă de douăzeci și patru de luni în conformitate cu dispozițiile articolului 8 din Directiva 91/414/CEE, astfel încât să se permită continuarea examinării dosarului. Se așteaptă ca evaluarea și procesul de adoptare a unei decizii privind eventuala includere a acetamipridei în Anexa I să poată fi finalizate în termen de douăzeci și patru de luni.
(6)
Măsurile prevăzute în prezenta decizie sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
Statele membre pot prelungi autorizațiile provizorii pentru produsele fitosanitare care conțin acetamipridă pentru o perioadă care să nu depășească douăzeci și patru de luni de la data adoptării prezentei decizii.
Articolul 2
Prezenta decizie se adresează statelor membre.
Adoptată la Bruxelles, 23 aprilie 2004.